ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారు వ్యవహారాలు, ఆహారం, ప్రజా పంపిణీ మంత్రిత్వ శాఖ
2020-21 చెరకు సీజను కోసం చెరకు మిల్లులు చెల్లించదగిన చెరకు తాలూకు ఉచితమైన, ఇంకా లాభదాయక ధర కు ఆమోదం తెలిపిన మంత్రిమండలి
వ్యావసాయిక వ్యయాలు మరియు ధరల సంఘం  సిఫారసు చేసిన ప్రకారం 2020-21 చెరకు సీజను  కోసం చెరకు మిల్లులు చెల్లించదగిన చెరకు తాలూకు ‘యుక్తమైన, ఇంకా లాభదాయకమైనటువంటి ధర’  నిర్ధారణ కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర ఆర్థిక వ్యవహారాల మంత్రివర్గ సంఘం  ఈ క్రింద పేర్కొన్న విధం గా ఆమోదం తెలిపింది:
i) 2020-21 చెరకు సీజను కోసం ఎఫ్ఆర్ పి 10 శాతం బేసిక్ రికవరీ రేటు ప్రాతిపదిక న ప్రతి ఒక్క క్వింటలు కు 285 రూపాయలు గా నిర్ధారించడమైంది;
ii) రికవరీ లో 10 శాతం కంటే అధికం గా గల ప్రతి 0.1 శాతం వృద్ధి కి గాను ప్రతి ఒక్క క్వింటలు కు 2.85 రూపాయల ప్రీమియమ్ ను ప్రదానం చేయడం; అలాగే,
iii) ప్రతి ఒక్క రికవరీలో 0.1 శాతం క్షీణత నమోదైతే ఎఫ్ఆర్ పి లో 2.85 రూపాయల రేటు చొప్పున తక్కువ చేసే ఏర్పాటు ను చేయడమైంది- ఈ వ్యవస్థ ఎటువంటి చెరకు మిల్లుల విషయం లో వర్తిస్తుంది అంటే- వేటి రికవరీ 10 శాతాని కంటే తక్కువ అయినప్పటికీ 9.5 శాతాని కంటే అధికం గా ఉంటుందో. అయినప్పటికీ, ఏ మిల్లుల లో అయితే వాటి రికవరీ 9.5 శాతం గాని లేదా అంత కంటే తక్కువ గా ఉందో, ఎఫ్ఆర్ పి ని ప్రతి క్వింటలు కు 270.75 రూపాయలు గా నిర్ధారించడమైంది.
చెరకు ను పండించే రైతుల కు వారి ఉత్పాదన కు యుక్తమైన, ఇంకా లాభదాయకమైనటువంటి ధర దొరికే దృష్టికోణం లో ఎఫ్ఆర్ పి ని నిర్ధారించడం వారి కి మేలు చేసేదే అవుతుంది.
చెరకు కు ‘యుక్తమైన, ఇంకా లాభదాయకమైనటువంటి ధర’ ను చెరకు  ఉత్తర్వు, 1966 లో భాగం గా నిర్ధారిస్తుంటారు. దీని ని దేశవ్యాప్తం గా ఏక రీతి న వర్తింపచేయడం జరుగుతుంది.
రాష్ట్రపతి సచివాలయం
భారత మాజీ రాష్ట్రపతి వి.వి.గిరి జయంతి సందర్భంగా పుష్పాంజలి ఘటించిన రాష్ట్రపతి రామ్నాథ్ కోవింద్
భారత మాజీ రాష్ట్రపతి వి.వి.గిరి జయంతి సందర్భంగా, రాష్ట్రపతి రామ్నాథ్ కోవింద్ అంజలి ఘటించారు. వి.వి.గిరి చిత్రపటానికి పూలమాల వేసి నివాళులు అర్పించారు. రాష్ట్రపతి భవన్లో ఈ కార్యక్రమం జరగ్గా, అక్కడి అధికారులు కూడా ఈ కార్యక్రమంలో పాల్గొన్నారు.
పెట్రోలియం- సహజ వాయువుల మంత్రిత్వ శాఖ
ఎఫ్.సి.ఐ. వద్ద మిగిలిన బియ్యాన్ని ఆల్కహాల్ ఆధారిత హ్యాండ్ సానిటైజర్ గా తయారుచేయడానికీ, పెట్రోల్ లో కలపడానికీ వీలుగా ఇథనాల్ గా మార్చేందుకు అనుమతించారు.
జీవ ఇంధనాలపై జాతీయ విధానం, 2013 కింద పేరా 5.3 ప్రకారం ఒక వ్యవసాయ పంట కేంద్ర వ్యవసాయం, రైతు సంక్షేమ శాఖ అంచనాల కంటే ఎక్కువగా ఉన్నప్పుడు మిగిలిన ఆహారధాన్యాల ను ఇథనాల్ గా మార్చడానికి జాతీయ జీవ ఇంధనాల సమన్వయ కమిటీ  ఆమోదంతో పాలసీ అనుమతిస్తుంది.
పెట్రోలియం మరియు సహజ వాయువు శాఖ కేంద్ర మంత్రి శ్రీ ధర్మేంద్ర ప్రధాన్ అధ్యక్షతన ఈ రోజు నిర్వహించిన ఎన్.బి.సి.సి. సమావేశంలో భారత ఆహార సంస్థ  వద్ద మిగిలిన బియ్యాన్ని ఇథనాల్ గా మార్చడానికి అనుమతించారు. ఆల్కహాల్ ఆధారిత హ్యాండ్ సానిటైజర్స్ తయారుచేయడానికీ, ఇథనాల్ కలిసిన పెట్రోల్  కార్యక్రమం కోసం ఇలా మార్చిన ఇథనాల్ ను వినియోగిస్తారు.
జౌళి మంత్రిత్వ శాఖ
గాటిమలలొ మేడిన్ ఇండియా - వాణిజ్య ప్రదర్శనలో ప్రకాశిస్తున్న భారతీయ హస్తకళలు
పలు హస్తకళా ఉత్పత్తులను ప్రదర్శిస్తున్న భారతదేశంలోని వివిధ ప్రాంతాలకు చెందిన పదిమంది హస్తకళా నిపుణులు, ఎగుమతిదారులు
ఇండియా పెవిలియన్ను ప్రారంభించిన గాటిమలా  ఉపాధ్యక్షుడు
ది ఎక్స్పోర్ట్ ప్రమోషన్ కౌన్సిల్ ఫర్ హ్యాండీక్రాఫ్ట్స్  గాటిమల లోని భారతీయ కమిషన్తో కలిసి భారతీయ హస్తకళల ఉత్పత్తిదారులు & ఎగుమతిదారులు భారతదేశంలో తయారు చేసిన భారతీయ కళలు& హస్తకళల వాణిజ్య ప్రదర్శనను 22-24 సెప్టెంబర్ 2022వరకు గాటిమలలోని గాటిమల నగరంలో నిర్వమిస్తోంది. భారతదేశంలోని పలు ప్రాంతాలకు చెందిన పదిమంది జాతీయ స్థాయి హస్తకళల నిపుణులు, ఎగుమతిదారులు గృహాలంకరణ, గృహోపకరణాలు, తివాచీలు, ఫర్నిచర్, దీపాలు, ఫ్యాషన్ ఆభరణాలు & ఉపకరణాలు, అగరబత్తులు, సుగంధ ద్రవ్యాలు, వెల్నెస్ వంటి పలు రకాల చేతితో తయారు చేసిన ఉత్పత్తులను ప్రదర్శిస్తున్నారు.
హస్తకళల రంగాన్ని బలోపతం చేస ప్రయత్నాలను కొనసాగించడానికి హస్తకళల ఎగుమతిదారుల సమాజం తమ కృషిని మరింత ముందుకు తీసుకువెళ్ళే తిరుగులని స్ఫూర్తిని ప్రతిఫలించే ఈ మేడిన్ ఇండియా వాణిజ్య ప్రదర్శనను గాటిమల తాత్కాలిక అధ్యక్షుడు, ఉపాధ్యక్షుడు శ్రీ గిలెర్మో కాసిల్లో, గాటిమలకు భారత రాయబారిగా వెళ్ళిన డాక్టర్ మనోజ్ కుమార్ మొహాపాత్రా గాటిమలలో ప్రారంభించడమ కాకుండా తమ ప్రాంతంలో మేడిన్ ఇండియా వాణిజ్య ప్రదర్శనను నిర్వహించేందుకు తమ పూర్తి సహకారాన్ని, మద్దతునను తమకు అందించారని, ఇపిసిహెచ్ డైరెక్టర్ శ్రీ రాకేష్ కుమార్ వెల్లడించారు.
ఈ భారతీయ కళలు & హస్తకళలపై మేడిన్ ఇండియా - వాణిజ్య ప్రదర్శన ఉత్పత్తిని ప్రదర్శించేవారికి, కొనుగోలుదారులకు ఆచరణీయ వాణిజ్య ప్రత్యామ్నాయాన్ని కల్పిస్తుందని ఇపిసిహెచ్ చైర్మన్ శ్రీ రాజ్ కుమార్ మల్హోత్రా చెప్పారు. భారతీయ మిషన్లతో కలిసి భారతీయ కళలు & హస్తకళలపై మేడిన్ ఇండియా - వాణిజ్య ప్రదర్శన లాటిన్ అమెరికా ప్రాంతంలో వాణిజ్యం, ప్రజల మధ్య సంబంధాలను పెంపొందిస్తుందని భావిస్తున్నారు.
భారతదేశంలోని వైవిధ్యతను ప్రదర్శించేందుకు మేడిన్ ఇండియా - వాణిజ్య ప్రదర్శన ఒక అవకాశమని, దీనికి అంతర్జాతీయంగా ప్రశంసలు లభిస్తున్నాయని, గాటిమలకు భారతీయ రాయబారి అయిన డాక్టర్ మనోజ్ కుమార్ మహాపాత్ర పేర్కొన్నారు. ఇది భారతదేశంలో సమృద్ధిగా ఉన్న నైపుణ్యాలు, పోటీతత్వం, అంతర్జాతీయ సమ్మతికి కట్టుబడి ఉన్న తీరును ప్రదర్శించేందుకు కూడా ఇది ఒక అవకాశమని ఆయన అన్నారు.
నోడల్ ఏజెన్సీగా ఇపిసిహెచ్, దేశం నుంచి వివిధ ప్రాంతాలకు హస్తకళల ఎగుమతులను ప్రోత్సహించడమే కాక, ఉన్నత నాణ్యత గల హస్తకళల ఉత్పత్తులు & సేవల నమ్మకమైన సరఫరాదారుగా విదేశాలలో భారతదేశ ప్రతిష్ఠను ప్రదర్శిస్తుంది. ఆర్థిక సంవత్సరం 2021-22లో రూ. 33253 కోట్ల విలువైన  హస్తకళల ఎగుమతులను నమోదు చేసింది. గత ఏడాదితో పోలిస్తే రూపాయి పరంగా 29.49%, డాలర్ పరంగా 28.90% వృద్ధిని సాధించింది. కాగా, 2021-22లో లాటిన్ అమెరికాకు చేసిన హస్తకళల ఎగుమతుల విలువ రూ. 682 కోట్లు .
గాటిమలలోని గాటిమలా నగరం, కయాలాలో మేడిన్ ఇండియా - వాణిజ్య ప్రదర్శనను ప్రారంభిస్తున్న గాటిమల తాత్కాలిక అధ్యక్షుడు, ఉపాధ్యక్షుడు శ్రీ గాలెర్మో కాసిల్లో, గాటిమలకు భారత రాయబారి డాక్టర్ మనోజ్కుమార్ మహాపాత్రా, ఇతర ప్రముఖులతో కలిసి ప్రారంభిస్తున్న దృశ్యం.
గాటిమలలోని గాటిమలా నగరం, కయాలాలో మేడిన్ ఇండియా - వాణిజ్య ప్రదర్శనలో పాల్గొంటున్న నిపుణులైన హస్తకళల నిపుణులు, జాతీయ అవార్డు గ్రహీతలతో గాటిమల తాత్కాలిక అధ్యక్షుడు, ఉపాధ్యక్షుడు శ్రీ గాలెర్మో కాసిల్లో, గాటిమలకు భారత రాయబారి డాక్టర్ మనోజ్కుమార్ మహాపాత్రా, ఇతర ప్రముఖులతో కలిసి ప్రారంభిస్తున్న దృశ్యం.
ప్రధాన మంత్రి కార్యాలయం
ఆగష్టు 11న సిఐఐ వార్షిక సమావేశాన్ని ఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2021 ఆగస్టు 11న సాయంత్రం 4 గంటల 30 నిముషాలకు భారతీయ పరిశ్రమల సమాఖ్య  వార్షిక సమావేశం- 2021 ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించనున్నారు. ‘ఇండియా@75: గవర్నమెంట్ ఎండ్ బిజినెస్ వర్కింగ్ టుగెదర్ ఫార్ ఆత్మనిర్భర్ భారత్’ అనేది ఈ సమావేశానికి ఇతివృత్తం గా ఉంది.
సిఐఐ వార్షిక సమావేశం-2021 ని గురించి:
సిఐఐ వార్షిక సమావేశాన్ని రెండు రోజుల పాటు, అంటే ఆగస్టు 11వ, 12వ తేదీల లో, నిర్వహించడం జరుగుతుంది. ఈ సమావేశం లో ప్రత్యేక అంతర్జాతీయ అతిథి వక్త గా సింగపూర్ ఉప ప్రధాని, ఆర్థిక విధానాల సమన్వయ శాఖ మంత్రి, శ్రీ హెంగ్ స్వీ కీత్ ప్రసంగించనున్నారు. ఈ కార్యక్రమం లో అనేక మంది మంత్రులు, సీనియర్ అధికారులు, విద్యావేత్తల తో పాటు భారతీయ పరిశ్రమ రంగానికి చెందిన ప్రముఖ ప్రతినిధులు కూడా పాల్గొంటారు.
ప్రధాన మంత్రి కార్యాలయం
డాక్టర్ సింధుతాయి సప్ కాల్ కన్నుమూత పట్ల సంతాపాన్ని తెలిపిన ప్రధాన మంత్రి
ప్రముఖ సామాజిక కార్యకర్త డాక్టర్ సింధుతాయి సప్ కాల్ మృతి పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు. బాలల కోసం, ఆదరణ కు దూరం గా ఉండిపోయిన సముదాయాల కోసం ఆమె చేసిన కృషి ని ప్రధాన మంత్రి గుర్తు కు తెచ్చుకున్నారు. డాక్టర్ సింధుతాయి సప్ కాల్ కు 2021వ సంవత్సరం లో పద్మ శ్రీ పురస్కారాన్ని ఇవ్వడమైంది.
ప్రధాన మంత్రి ఒక ట్వీట్ లో -
‘‘డాక్టర్ సింధుతాయి సప్ కాల్ ను సమాజాని కి ఆమె అందించిన పవిత్రమైనటువంటి సేవ కు గాను స్మరించుకోవడం జరుగుతోంది. ఆవిడ ప్రయాస ల కారణం గా, అనేక మంది బాల లు ఒక ఉత్తమమైన జీవనాన్ని గడప గలిగారు. ఆదరణ కు దూరం గా ఉండిపోయినటువంటి వారి కోసం ఆమె ఎంతో చేశారు. ఆమె మరణం తో వేదన కు లోనయ్యాను. ఆమె కుటుంబాని కి, ఆమె ను అభిమానించే వారికి ఇదే సంతాపం. ఓమ్ శాంతి.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
188.65 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.82 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 17,801
గత 24 గంటల్లో నమోదయిన కొత్త కేసులు 3,377
ప్రస్తుత రికవరీ రేటు 98.74%
వారపు పాజిటివిటీ రేటు 0.63%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 188.65 కోట్ల  డోసులను టీకా కార్యక్రమం అధిగమించింది. 2,32,59,791 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.82 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10405037
|
|
రెండో డోసు
|
|
10015488
|
|
ముందు జాగ్రత్త డోసు
|
|
4776656
|
|
ఫ్రంట్లైన్ సిబ్బంది
|
|
మొదటి డోసు
|
|
18415554
|
|
రెండో డోసు
|
|
17537837
|
|
ముందు జాగ్రత్త డోసు
|
|
7543790
|
|
12-14 ఏళ్ల వారు
|
|
మొదటి డోసు
|
|
28292856
|
|
రెండో డోసు
|
|
5762258
|
|
15-18 ఏళ్ల వారు
|
|
మొదటి డోసు
|
|
58369646
|
|
రెండో డోసు
|
|
42075577
|
|
18-44 ఏళ్ల వారు
|
|
మొదటి డోసు
|
|
555673416
|
|
రెండో డోసు
|
|
477624547
|
|
ముందు జాగ్రత్త డోసు
|
|
135295
|
|
45-59 ఏళ్ల వారు
|
|
మొదటి డోసు
|
|
202912093
|
|
రెండో డోసు
|
|
187837144
|
|
ముందు జాగ్రత్త డోసు
|
|
482399
|
|
60 ఏళ్లు పైబడినవారు
|
|
మొదటి డోసు
|
|
126859484
|
|
రెండో డోసు
|
|
117023262
|
|
ముందు జాగ్రత్త డోసు
|
|
14804555
|
|
ముందు జాగ్రత్త డోసులు
|
|
2,77,42,695
|
|
మొత్తం డోసులు
|
|
1,88,65,46,894
దేశవ్యాప్త క్రియాశీల కేసుల సంఖ్య 17,801. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 2,496 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,30,622 కి పెరిగింది.
గత 24 గంటల్లో 3,377 కొత్త కేసులు నమోదయ్యాయి.
గత 24 గంటల్లో మొత్తం 4,73,635 పరీక్షలు చేశారు. దేశవ్యాప్తంగా ఇప్పటివరకు 83.69 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.63 శాతంగా, రోజువారీ పాజిటివిటీ రేటు 0.71 శాతంగా నమోదయ్యాయి.
ఆర్థిక మంత్రిత్వ శాఖ
ఛత్తీస్గఢ్లో ఆదాయపు పన్ను శాఖ సోదాలు
ఆదాయపు పన్ను శాఖ 22.12.2021వ తేదీన రాయ్పూర్, కోర్బాలోని ఇనుము & ఉక్కు ఉత్పత్తుల తయారీ, బొగ్గు వాషరీ మరియు రవాణా మొదలైన రంగాలలో నిమగ్నమై ఉన్న రెండు ప్రముఖ గ్రూపుల కార్యకలాపాల విషయమై సోదాలు, జప్తు కార్యకలాపాలను నిర్వహించింది. ఈ సోదాలు 35 కంటే ఎక్కువ ప్రాంతాలలో జరిగాయి. ఛత్తీస్గఢ్లోని రాయ్పూర్, కోర్బా, బిలాస్పూర్ మరియు రాయ్గఢ్ జిల్లాల్లో వీటిని నిర్వహించారు. ఈ సోదాలలోఒక గ్రూపునకు చెందిన వివిధ నేరారోపణ పత్రాలు, డిజిటల్ సాక్ష్యాలు కనుగొనబడ్డాయి. సమాంతర నగదు పుస్తకాల్ని కూడా స్వాధీనం చేసుకున్నారు ఈ సమాంతర నగదు పుస్తకాల యొక్క ప్రాథమిక విశ్లేషణ ప్రకారం రూ.200 కోట్ల కంటే ఎక్కువ లెక్కలోకి చూపని లావాదేవీల క్రమబద్ధమైన రికార్డులు ఉన్నట్టుగా గుర్తించడమైంది. సేకరించిన సాక్ష్యాల మేరకు ఈ గ్రూపులోని కొన్ని సంస్థలు వాస్తవ ఉత్పత్తిని తక్కువ చేసి చూపించడం, తదుపరి ఖాతాలో నమోదు చేయని సాధారణ ఖాతా పుస్తకాలలో నమోదు చేయబడని నగదు రూపంలో జరిగిన అకౌంటెడ్ విక్రయాలను తక్కువ చేసి చూపినట్టుగా కూడా గుర్తించబడ్డాయి. ఈ తరహా సంస్థల లావాదేవీలను రుజువు చేసే ఖాతా పుస్తకాల సమాంతర సెట్. సాధారణ ఖాతా పుస్తకాల్లో కనిపించని రూ.50 కోట్లను గుర్తించి సీజ్ చేశారు. రవాణాలో నిమగ్నమై ఉన్న సంబంధిత గ్రూప్ సంస్థల నుండి అలాగే ఎంట్రీ ప్రొవైడర్ల నుండి బోగస్ కొనుగోలు ఇన్వాయిస్లను పొందడం ద్వారా గ్రూపు తమ పన్ను విధించదగిన ఆదాయాన్ని ఎగవేస్తోందని ఐటీ శోధన బృందం కనుగొంది. మరొక గ్రూపు విషయంలో నేరారోపణ పత్రాలు, ఇతర సంబంధిత సాక్ష్యాల విశ్లేషణ స్పష్టంగా వివిధ అవకతవకలు వెలుగులోకి వచ్చాయి. ఈ గ్రూపు తన ఆదాయంపై పన్నులను ఎగవేసేందుకు అనేక అవకతవకలకు పాల్పడిందని, నిరాధారమైన షేర్ ప్రీమియంతో వాటా మూలధనాన్ని పొందడం, బూటకపు కొనుగోళ్లపై ఖర్చులను క్లెయిమ్ చేయడం ద్వారా స్పష్టంగా వివిధ రకాల నగదు లావాదేవీలలో మోసాలు జరిపినట్టుగా సూచిస్తుంది. ఈ గ్రూపులోని కీలక వ్యక్తి సమ్మతించిన ఈ తరహా ఆదాయం రూ. 20 కోట్ల వరకు ఉంది. ఈ సోదాల్లో ఇప్పటి వరకు రూ.కోటికిపైగా నగదు, రూ.3 కోట్ల విలువైన నగలను స్వాధీనం చేసుకున్నారు. తదుపరి విచారణ కొనసాగుతోంది.
ప్రధాన మంత్రి కార్యాలయం
రొమేనియా ప్రధాని గౌరవనీయ నికోలే లోనెల్ సియుకాతో ప్రధానమంత్రి శ్రీ నరేంద్ర మోదీ ఫోన్ సంభాషణ
ప్రధానమంత్రి శ్రీ నరేంద్ర మోదీ ఇవాళ రొమేనియా ప్రధాని గౌరవనీయ నికోలే లోనెల్ సియుకాతో ఫోన్లో సంభాషించారు. ఉక్రెయిన్ నుంచి కొన్ని రోజులుగా భారత పౌరులను తరలించడంలో రొమేనియా సహకారంపై ఈ సందర్భంగా గౌరవనీయ నికోలే లోనెల్ సియుకాకు ప్రధానమంత్రి ధన్యవాదాలు తెలిపారు. భారత పౌరులను వీసాలు లేకుండా తమ దేశంలో ప్రవేశించేందుకు రొమేనియా ఉదారంగా అనుమతించడాన్ని ప్రశంసించారు. అంతేకాకుండా భారత్ నుంచి ప్రత్యేక తరలింపు విమానాలను అనుమతించడంలోనూ రొమేనియా చూపిన ఔదార్యాన్ని ఆయన ప్రత్యేకంగా కొనియాడారు.
రాబోయే రోజులలో రొమేనియాలోని స్థానిక అధికారులతో సమన్వయంతో భారత పౌరుల తరలింపు ప్రక్రియను పర్యవేక్షించేందుకు తన ప్రత్యేక ప్రతినిధిగా కేంద్ర పౌర విమానయాన శాఖ మంత్రి శ్రీ జ్యోతిరాదిత్య ఎం.సింధియాను నియమించినట్లు కూడా ప్రధాని శ్రీ సియుకాకు తెలియజేశారు.
ఉక్రెయిన్లో కొనసాగుతున్న హింస, మానవతా సంక్షోభంపై ప్రధానమంత్రి ఆవేదన వ్యక్తం చేశారు. అలాగే శత్రుభావాన్ని విడనాడి, చర్చలవైపు తిరిగి దృష్టి మళ్లించాలని పలుమార్లు భారత్ చేసిన విజ్ఞప్తిని పునరుద్ఘాటించారు. దేశాల సార్వభౌమాధికారం, ప్రాదేశిక సమగ్రతలను గౌరవించడంలోగల ప్రాధాన్యాన్ని ఈ సందర్భంగా ప్రధాని మోదీ నొక్కిచెప్పారు.
ప్రధాన మంత్రి కార్యాలయం
రాజ్ఘాట్లో మహాత్మునికి జి-20 దేశాధినేతల నివాళి
నిత్య ఆచరణీయ గాంధీజీ ఆదర్శాలు సామరస్యపూర్వక.. సమగ్ర.. సుసంపన్న ప్రపంచ భవిష్యత్తు దిశగా మన సామూహిక దృక్పథాన్ని నిర్దేశిస్తాయి: ప్రధానమంత్రి
ప్రధానమంత్రి శ్రీ నరేంద్ర మోదీ సహా జి-20 సభ్య దేశాల అధినేతలు ఇవాళ న్యూఢిల్లీలోని రాజ్ఘాట్లో మహాత్మా గాంధీకి శ్రద్ధాంజలి ఘటించారు. గాంధీజీ ప్రబోధించిన నిత్యాచరణీయ ఆదర్శాలు సామరస్యపూర్వక, సమగ్ర, సుసంపన్న ప్రపంచ భవిష్యత్తు నిర్మానం దిశగా మన సామూహిక దృక్పథాన్ని నిర్దేశిస్తాయని ప్రధాని ఈ సందర్భంగా వ్యాఖ్యానించారు.
ఈ మేరకు ‘ఎక్స్’ పోస్ట్ ద్వారా పంపిన సందేశంలో:
“శాంతి, సేవ, కరుణ, అహింస వంటి ఉన్నతాదర్శాలు ప్రబోధించిన మహాత్మా గాంధీకి విశిష్ట రాజ్ఘాట్ వద్ద జి-20 కూటమి ఘనంగా నివాళి అర్పించింది. విభిన్న దేశాలు ఒకే తాటిపైకి వచ్చిన నేపథ్యంలో గాంధీజీ ప్రబోధిత ఉన్నతాదర్శాలు సామరస్యపూర్వక, సమ్మిళిత, సంపన్న ప్రపంచ భవిష్యత్తు దిశగా మన సామూహిక దృక్పథాన్ని నిర్దేశిస్తాయి” అని ప్రధానమంత్రి పేర్కొన్నారు. కాగా,
ప్రధానమంత్రి కార్యాలయం ‘ఎక్స్’ పోస్టుద్వారా పంపిన సందేశంలో:
“జి-20 కుటుంబం బాపూజీకి నేడు నివాళి అర్పించింది. ప్రపంచ దేశాల అధినేతలు పలువురు రాజ్ఘాట్ను సందర్శించి అక్కడి మహాత్మా గాంధీ సమాధి వద్ద శ్రద్ధాంజలి ఘటించారు” అని పేర్కొంది.
(
ఆర్థిక మంత్రిత్వ శాఖ
SPMCIL నిర్వహణలో కరెన్సీ నోట్ ప్రెస్, నాసిక్, బ్యాంక్ నోట్ ప్రెస్, దేవాస్లో ఒక్కొక్క కొత్త బ్యాంక్ నోట్ ప్రింటింగ్ లైన్ల ఏర్పాటు.
సెక్యూరిటీ ప్రింటింగ్ అండ్ మింటింగ్ కార్పొరేషన్ ఆఫ్ ఇండియా లిమిటెడ్  తన ఆధునీకరణ కార్యక్రమాల కింద కరెన్సీ నోట్ ప్రెస్, నాసిక్ బ్యాంక్ నోట్ ప్రెస్, దేవాస్లో ఒక్కొక్కటి కొత్త బ్యాంక్ నోట్ ప్రింటింగ్ లైన్లను ఏర్పాటు చేసింది.
27 జనవరి, 2022న, CNP నాసిక్లో కొత్త బ్యాంక్ నోట్ ప్రింటింగ్ లైన్ ప్రారంభోత్సవం ఆర్థిక మంత్రిత్వ శాఖ ప్రత్యేక కార్యదర్శి & ఆర్థిక సలహాదారుఐన శ్రీమతి. మీరా స్వరూప్, బ్యాంక్ నోట్ ప్రెస్లో కొత్త బ్యాంక్ నోట్ ప్రింటింగ్ లైన్ కోసం, దేవాస్ ప్రారంభోత్సవం శ్రీ శశాంక్ సక్సేనా, సీనియర్ ఆర్థిక సలహాదారు, ఆర్థిక వ్యవహారాల శాఖ, ఆర్థిక మంత్రిత్వ శాఖ, పార్లమెంటు సభ్యుడు సమక్షంలో చేశారు. వర్చువల్ మోడ్ ద్వారా ఈ కార్యక్రమంలో నాసిక్ నియోజకవర్గం నుండి హేమంత్ తుకారాం గాడ్సే; శ్రీమతి తృప్తి పాత్ర ఘోష్, ఛైర్మన్ మరియు మేనేజింగ్ డైరెక్టర్, SPMCIL; శ్రీ ఎస్.కె. సిన్హా, డైరెక్టర్ , SPMCIL; శ్రీ. వినయ్ కుమార్ సింగ్, CVO, SPMCIL; శ్రీ. రాజేష్ బన్సాల్, చీఫ్ జనరల్ మేనేజర్, BNP దేవాస్ మరియు శ్రీ. బోలెవర్ బాబు, చీఫ్ జనరల్ మేనేజర్, CNP నాసిక్ పాల్గొన్నారు .
గ్రామీణాభివృద్ధి మంత్రిత్వ శాఖ
మహాత్మా గాంధీ జాతీయ గ్రామీణ ఉపాధి హామీ పథకం కింద ఉద్యోగాలు
మహాత్మాగాంధీ జాతీయ గ్రామీణ ఉపాధి హామీ పథకం  అనేది ఆయా ప్రాంతాల డిమాండ్ ఆధారంగా అమలవుతున్నవేతన ఉపాధి పథకం. ప్రతి ఆర్థిక సంవత్సరంలో గ్రామీణ ప్రాంతాల ప్రజల జీవన భద్రతను పెంచడానికిగాను ఈ పథకం అమలవుతోంది. దీని ద్వారా ప్రతి ఆర్థిక సంవత్సరంలో ప్రతి కుటుంబంలోని వయోజనులకు వంద పనిదినాలను గ్యారంటీగా కల్పించడం జరుగుతుంది. వారు చేయాల్సింది నైపుణ్యాలతో అవసరం లేని పని.
ఆర్థిక సంవత్సం 2015-16 నుంచి 2022-23  వరకు మహాత్మాగాంధీ ఎన్ ఆర్ ఇ జిఎస్ కింద ఉపాధి పొందిన కుటుంబాల వివరాలు కింద ఇవ్వడం జరిగింది.
............
ఆర్థిక సంవత్సరం / ఉపాధి పొందిన కుటుంబాలు 
2015-16 / 4.81
2016-17 / 5.12
2017-18 / 5.12
2018-19 / 5.27
2019-20 / 5.48
2020-21 / 7.55
2021-22 / 7.25
2022-23  / 5.97

ఈ సమాచారం ఈ రోజు రాజ్యసభలో కేంద్ర గ్రామీణాభివృద్ధిశాఖ మంత్రి సాధ్వి నిరంజన జ్యోతి రాతపూర్వకంగా అందజేశారు.
.........
(Visitor Counter : 976
యువజన వ్యవహారాలు, క్రీడల మంత్రిత్వ శాఖ
క్రీడా పురస్కారాలు-2021 కోసం నామపత్రాలు ఆహ్వానించిన కేంద్ర యువజన వ్యవహారాలు, క్రీడల మంత్రిత్వ శాఖ
క్రీడల్లో ఉత్తమ ప్రతిభ కనబరిచినవారిని జాతీయ స్థాయిలో గుర్తించి, బహుమతులు ప్రదానం చేయడానికి కేంద్ర ప్రభుత్వం ఏటా క్రీడా పురస్కారాలను ప్రకటిస్తుంది. నాలుగేళ్లలో అత్యుత్తమ ప్రతిభ కనబరిచిన క్రీడాకారుడికి 'రాజీవ్ గాంధీ ఖేల్ రత్న' పురస్కారం, నాలుగేళ్లపాటు స్థిరంగా, అత్యుత్తమంగా రాణించివారికి 'అర్జున పురస్కారం', అంతర్జాతీయ క్రీడావేదికల్లో పతక విజేతలను తయారు చేసిన శిక్షకులకు 'ద్రోణాచార్య పురస్కారం', క్రీడల అభివృద్ధికి జీవితకాలంపాటు సేవ చేసినవారికి 'ధ్యాన్చంద్ పురస్కారాన్ని' కేంద్రం అందిస్తుంది. క్రీడల ప్రోత్సాహం, అభివృద్ధికి పాటుపడిన కార్పొరేట్ సంస్థలు, వ్యక్తులకు 'రాష్ట్రీయ ఖేల్ ప్రోత్సాహన్ పురస్కారం' ప్రదానం చేస్తుంది. అంతర్ విశ్వవిద్యాలయాల పోటీల్లో అన్ని విభాగాల్లో కలిపి మొదటి స్థానంలో నిలిచిన విశ్వవిద్యాలయానికి 'మౌలానా అబుల్ కలాం ఆజాద్ జ్ఞాపిక'ను కేంద్రం అందజేస్తుంది.
కేంద్ర క్రీడల మంత్రిత్వ శాఖ ఏటా క్రీడా పురస్కారాల కోసం నామపత్రాలు/దరఖాస్తులను ఆహ్వానిస్తుంది. ఈ ఏడాది ఇచ్చే క్రీడా పురస్కారాలకు నామపత్రాలు/దరఖాస్తులను ఆహ్వానించే ప్రకటనలను మంత్రిత్వ శాఖ వెబ్సైట్ www.yas.nic.inలో ఉంచింది. భారత ఒలింపిక్ సంఘాలు/ భారత క్రీడా ప్రాధికార సంస్థ/ గుర్తింపు పొందిన జాతీయ క్రీడా సంస్థలు/ క్రీడా ప్రోత్సాహక బోర్డులు/ రాష్ట్ర/ కేంద్ర పాలిత ప్రాంతాల ప్రభుత్వాలకు కూడా సమాచారం అందించింది.
అర్హులైన క్రీడాకారులు/ శిక్షకులు/ సంస్థలు/ విశ్వవిద్యాలయాల నుంచి నామపత్రాలు/దరఖాస్తులను మంత్రిత్వ శాఖ కోరుతోంది. surendra.yadav[at]nic[dot]in లేదా girnish.kumar[at]nic[dot]inకు ఈ-మెయిల్ ద్వారా నామపత్రాలు/దరఖాస్తులను పంపాలి. వచ్చే నెల 21వ తేదీ సాయంత్రం 5 గం. వరకు నామపత్రాలు/దరఖాస్తులను పంపేందుకు గడువుంది. ఈ గడువు తర్వాత వచ్చే నామపత్రాలు/దరఖాస్తులను పరిగణనలోకి తీసుకోరు.
మహిళా, శిశు అభివృద్ధి మంత్రిత్వ శాఖ
కోవిడ్ -19, పిల్లలలో పౌష్టికాహారలోపం
పౌష్టికాహార లోపం పై కో్విడ్ -19 ప్రభావానికి సంబంధించి ఎలాంటి అధ్యయనం నిర్వహించనప్పటికీ, ప్రస్తుత పరిస్థితులపై రాష్ట్రాల నుంచి ప్రభుత్వానికి క్రమం తప్పకుండా నివేదికలు అందుతున్నాయి.
కోవిడ్ -19 సమయంలో , కోవిడ్ ప్రభావాన్ని పరిమితం చేసేందుకు ,దేశ వ్యాప్తంగా గల అన్ని అంగన్ వాడి కేంద్రాలను మూసివేయడం జరిగింది. అయితే, లబ్ధిదారులకు క్రమంతప్పకుండా పౌష్టికాహార మద్దతు నిచ్చేందుకు అంగన్ వాడి వర్కర్లు, హెల్పర్లు, ప్రతి 15 రోజులకు ఒకసారి అనుబంధ పౌష్టికాహారాన్ని లబ్ధిదారుల ఇంటి వద్దకు వెళ్ళి పంపిణీ చేశారు. దీనికి తోడు, వారు స్థానిక పాలనా యంత్రాంగానికి కమ్యూనిటీ నిఘా విషయంలో సహాయపడుతూ వచ్చారు. ఈ విషయంలో వారు, ఎప్పటికప్పుడు తమకు కేటాయించిన పనితొపాటు ప్రజలలో చైతన్యం కలిగించే కార్యక్రమాలు చేపడుతూ వచ్చారు.
రోగనిరోధక శక్తి పెరగడానికి, పౌష్టికాహార లేమి లేకుండా చూడడానికి , ఆరోగ్యం, వెల్నెస్ ను పెంపొందించడానికి పౌష్టికాహారం, దాని పంపిణీ, చేరేట్టు చూడడం వంటి వాటి విషయంలో ప్రభుత్వం పలు చర్యలు తీసుకుంది. పౌష్టికాహార నాణ్యత, పరీక్షల నిర్వహణ, పంపిణీని బలోపేతం చేయడం, పాలనను మెరుగుపరిచేందుకు టెక్నాలజీ వినియోగం వంటి వాటి విషయంలో పలు చర్యలు తీసుకోవడం జరిగింది. అనుబంధ పౌష్టికాహారం ఫుడ్ సేఫ్టీ, స్టాండర్డ్స్ చట్టం 2006, దానికింద రూపొందించిన రెగ్యులేషన్లకు అనుగుణంగా ఉండేట్టు చూడాల్సిందిగా రాష్ట్రాలు , కేంద్ర పాలిత ప్రాంతాలకు ప్రభుత్వం సూచించింది.
పౌష్టికాహార లోపాన్ని నిరోధించడానికి, సంబంధిత రోగాలకు అడ్డుకట్ట వేయడానికి ఆయుష్ను ప్రమోట్ చేయడానికి రాష్ట్రాలు, కేంద్రపాలిత ప్రాంతాలకు తగిన విధంగా సూచించడం జరిగింది. అంగన్ వాడీ కేంద్రాలలో పోషణ్ వాటికలకు మద్దతు ఇవ్వడానికి ఒక కార్యక్రమం రూపొందించడం జరిగింది. పౌష్టికాహారానికి సంబంధించి వైవిద్యతతో కూడిన ఆహారాన్ని సరఫరా చేసేందుకు సంప్రదాయ విజ్ఞానాన్ని , పద్ధతులను వాడేందుకు దీనిని చేపట్టారు.
తీవ్రమైన పౌష్టికాహార లోపం  గుర్తింపు, నిర్వహణ నిరంతరం సాగే ప్రక్రియ. రాష్ట్రాలు, కేంద్ర పాలిత ప్రాంతాలనుంచి వచ్చిన సమాచారం ప్రకారం, ఎస్.ఎ.ఎం పిల్లల సంఖ్య 10 లక్షల కంటే తక్కువగా ఉంది.
ఈ సమాచారాన్ని కేంద్ర టెక్స్టైల్స్, శాఖమంత్ఇర శ్రీమతి స్మృతి జుబిన్ ఇరాని , రాజ్యసభలో ఈరోజు ఒక లిఖిత పూర్వక ప్రశ్నకు సమాధానంగా తెలిపారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
చేతి వృత్తి కళాకారుల సంక్షేమం కోసం 'గ్రామ వికాస్ యోజన' కింద కేవీఐసీ అనేక కార్యక్రమాలను అమలు చేస్తోంది - కేవీఐసీ చైర్మన్ శ్రీ మనోజ్ కుమార్
హైదరాబాద్లో జరిగిన ఒక కార్యక్రమంలో గ్రామోద్యోగ్ వికాస్ యోజన కింద శిక్షణ పొందిన 300 మంది చేతి వృత్తి కళాకారులకు యంత్రాలు మరియు సర్టిఫికేట్లను పంపిణీ చేసిన కేవీఐసీ చైర్మన్
ఖాదీ మరియు గ్రామ పరిశ్రమల కమిషన్   తెలంగాణ రాష్ట్ర కార్యాలయం ఈరోజు హైదరాబాద్లోని యూసుఫ్గూడలో ఉన్నరాష్ట్ర కార్యాలయంలో గ్రామోద్యోగ్ వికాస్ యోజన కింద అవగాహన, టూల్కిట్ల పంపిణీ కార్యక్రమాన్ని నిర్వహించింది. కార్యక్రమంలో కెవిఐసి చైర్మన్ శ్రీ మనోజ్ కుమార్ ముఖ్య అతిథిగా పాల్గొన్నారు. సంస్థ నిర్వహించిన శిక్షణ కార్యక్రమంలో శిక్షణ పొందిన తెలంగాణకు చెందిన 300 మందికి శ్రీ మనోజ్ కుమార్ పనిముట్లను ఉచితంగా పంపిణీ చేశారు. పేపర్ ప్లేట్ తయారీ, పేపర్ బ్యాగ్ తయారీ, అగర్బత్తి తయారీ, చింతపండు ప్రాసెసింగ్, లెదర్ కళాకారులు, గిరిజన తేనెటీగల పెంపకం రంగంలో వీరు శిక్షణ పొందారు.
ఈ సందర్భంగా మాట్లాడిన కేవీఐసీ చైర్మన్ శ్రీ మనోజ్ కుమార్ ప్రధానమంత్రి శ్రీ నరేంద్ర మోదీ నాయకత్వంలో భారతదేశం పటిష్టమైన, సమర్ధవంతమైన దేశంగా అభివృద్ధి సాధిస్తూ ప్రపంచ దృష్టి ఆకర్షిస్తోంది అన్నారు.
స్వతంత్ర భారత చరిత్రలో తొలిసారిగా ఖాదీ, గ్రామ పరిశ్రమల కమిషన్ ఉత్పత్తుల టర్నోవర్ రూ.1.34 లక్షల కోట్లకు చేరుకుంది అని ఆయన చెప్పారు. గత 9 ఆర్థిక సంవత్సరాల్లో గ్రామీణ ప్రాంతాల్లోని చేతివృత్తుల వారు తయారు చేసిన దేశీయ ఖాదీ ఉత్పత్తుల అమ్మకాలు రికార్డు స్థాయిలో 332% వృద్ధి నమోదు చేశాయని తెలిపారు. భారతదేశం స్థానిక స్థాయి నుంచి ప్రపంచ స్థాయికి ఎదగాలన్న ప్రధానమంత్రి శ్రీ నరేంద్ర మోదీ ఆకాంక్ష నెరవేరేలా చేసేందుకు మేక్ ఫర్ ది వరల్డ్తో పాటు మేక్ ఇన్ ఇండియా నినాదంతో ముందుకు సాగాలని ఆయన అన్నారు. చేతివృత్తుల వారు తమకు అందిన యంత్రాలు, టూల్కిట్లను సద్వినియోగం చేసుకుని వీలైనంత ఎక్కువ ఉపాధి అవకాశాలను కల్పించి స్వయం సమృద్ధి భారత్ నిర్మాణానికి సహకరించాలని కోరారు.
చేతి వృత్తి కళాకారుల సంక్షేమం కోసం కెవిఐసి 'గ్రామ వికాస్ యోజన' కింద అనేక కీలక కార్యక్రమాలను అమలు చేస్తోందని శ్రీ మనోజ్ కుమార్ తెలిపారు. నైపుణ్య శిక్షణ తో పాటు ఉచితంగా పనిముట్లు, యంత్రాలు అందించడం ద్వారా చేతివృత్తుల వారి అభ్యున్నతికి సహకరించడం పథకం లక్ష్యమని తెలిపారు. గత మూడేళ్లలో తెలంగాణలో దాదాపు 1500 మంది కళాకారులు ఈ పథకం ద్వారా లబ్ధి పొందారని, నిరుద్యోగ యువత కేవీఐసీ అందిస్తున్న పలు పథకాలను వినియోగించుకుని స్వయం ఉపాధి పొందాలని సూచించారు.
కార్యక్రమంలో భాగంగా శ్రీ.మనోజ్ కుమార్ తెలంగాణలో అమలు చేయనున్న ప్రధానమంత్రి ఉపాధి కల్పన కార్యక్రమం  మార్జిన్ మనీ రూ.100 కోట్ల మొత్తాన్ని కూడా విడుదల చేశారు. దీని ద్వారా దాదాపు 3000 మంది పారిశ్రామికవేత్తలు ప్రత్యక్షంగా, పరోక్షంగా అనేక మందికి ఉపాధి కల్పించనున్నారు. వనపర్తి జిల్లాలో రూ.2 కోట్లతో రెడీమేడ్ గార్మెంట్స్ క్లస్టర్ను కెవిఐసి ద్వారా స్కీమ్ ఆఫ్ ఫండ్ ఫర్ రిజనరేషన్ ఆఫ్ ట్రెడిషనల్ ఇండస్ట్రీస్  పథకం కింద మంజూరు చేశారు. వనపర్తి జిల్లాలో ఈ క్లస్టర్కు ఆమోదం లభించిందని, ఇక్కడ 150 మంది చేతి వృత్తిదారులకు లబ్ధి చేకూరుతుందని ఆయన చెప్పారు. ఈ సందర్భంగా జిఎంఆర్ వరలక్ష్మి ఫౌండేషన్ 2023-24 సంవత్సరానికి నైపుణ్య శిక్షణను అందించడానికి ఖాదీ మరియు విలేజ్ ఇండస్ట్రీస్ కమిషన్తో కుదుర్చుకున్న అవగాహన ఒప్పందంపై సంతకాలు జరిగాయి.
కేవీఐసీ జోనల్ డిప్యూటీ సీఈఓ శ్రీ ఆర్.ఎస్.. పాండే, తెలంగాణ రాష్ట్ర డైరెక్టర్ డాక్టర్ మనోజ్ లంక, కెవిఐసి రాష్ట్ర అధికారులు, ఎన్ఐ-ఎంఎస్ఎంఇ డైరెక్టర్ జనరల్ డాక్టర్ ఎస్.గ్లోరీ స్వరూప కార్యక్రమంలో పాల్గొన్నారు.
ప్రధాన మంత్రి కార్యాలయం
రాష్ట్రపతి శ్రీమతి ద్రౌపదీ ముర్మూ కు ఒక ఫలప్రదమైన పదవీకాలం దక్కాలనిఆకాంక్షించిన ప్రధాన మంత్రి
రాష్ట్రపతి శ్రీమతి ద్రౌపదీ ముర్మూ పదవీ కాలం ఫలప్రదం కావాలని ప్రధాన మంత్రి శ్రీ నరేంద్ర మోదీ ఆకాంక్షించారు. ఆమె పదవీ బాధ్యతల ను స్వీకరించడం భారతదేశాని కి, ప్రత్యేకించి పేద ప్రజలకు, ఆదరణ కు నోచుకోనటువంటి వర్గాలు మరియు బలహీన వర్గాల వారికి ఒక చరిత్రాత్మకమైనటువంటి ఘడియ అని ఆయన పేర్కొన్నారు. రాష్ట్రపతి తన పదవీ బాధ్యత ల స్వీకార సందర్భం లో చేసిన ప్రసంగం లో భారతదేశం యొక్క కార్యసాధనల ను గురించి ప్రస్తావించడం తో పాటు గా భారతదేశం ‘ఆజాదీ కా అమృత్ మహోత్సవ్’ ను జరుపుకొంటూ ఉన్న కాలం లో దేశం ముందున్న పథాన్ని గురించి చక్కగా దర్శించారని కూడా ఆయన అన్నారు.
ప్రధాన మంత్రి తన ట్వీట్ లలో -
‘‘శ్రీమతి ద్రౌపదీ ముర్మూ గారు భారతదేశ రాష్ట్రపతి గా పదవీ ప్రమాణం స్వీకరించడాన్ని యావత్తు దేశ ప్రజలు సగర్వం గా తిలకించారు. ఆమె రాష్ట్రపతి గా పదవీ బాధ్యతల ను స్వీకరించడం భారతదేశాని కి, ప్రత్యేకించి పేదల కు, ఆదరణ కు నోచుకోనటువంటి వర్గాలు మరియు బలహీన వర్గాల వారికి ఒక చరిత్రాత్మకమైనటువంటి ఘడియ అని చెప్పాలి. రాష్ట్రపతి గా ఆమె పదవీ కాలం ఫలప్రదం కావాలి అని నేను కోరుకొంటూ, ఆమెకు శుభాకాంక్షల ను తెలియజేస్తున్నాను.’’
‘‘రాష్ట్రపతి శ్రీమతి ద్రౌపదీ ముర్మూ గారు పదవీ ప్రమాణాన్ని స్వీకరించిన తరువాత చేసిన ప్రసంగం లో, ఆశ మరియు కరుణల తో కూడిన సందేశాన్ని ఇచ్చారు. భారతదేశం యొక్క కార్య సాధనల ను గురించి ఆమె ప్రముఖం గా ప్రస్తావించారు. అంతేకాక భారతదేశం ‘ఆజాదీ కా అమృత్ మహోత్సవ్’ ను జరుపుకొంటున్న కాలం లో దేశం ముందు ఉన్న మార్గం తాలూకు ఒక భవిష్యత్ దృష్టికోణాన్ని కూడా ఆమె ఆవిష్కరించారు.’’ అని పేర్కొన్నారు.
DS
(